Er der heste på hestebreddegraderne?
Nej, skat.
Da spanierne for længe siden sejlede til Vestindien -
- havde de heste med til den nye verden og løb tør for ferskvand.
Jeg kan blot citere bjergbestigeren Sir Edmund Hillary:
"Mænd beslutter sig ikke for at blive store."
"De beslutter sig for at opnå noget stort."
BASERET PÅ VIRKELIGE HÆNDELSER
Jordomsejlingen SIR FRANCIS CHICHESTER
Velkommen til bådmessen, sponseret af Sunday Times og John Courage.
Og apropos mod vil jeg byde velkommen til en af vores største helte.
Den første mand, der har sejlet rundt om jorden alene:
Den nu adlede Sir Francis Chichester!
Tak.
Det eneste, jeg kan forestille mig, der ville udfordre en mand mere -
- end at sejle jorden rundt alene med kun ét stop -
- er ikke at stoppe overhovedet.
The Sunday Times har bedt mig om at bekendtgøre -
- netop sådan en udfordring.
Der er en kontantpræmie til den, der kommer først -
- samt til den, der er hurtigst.
Detaljerne vil kunne læses i morgendagens avis.
Stiller De op, Sir Francis?
Nej, jeg har fået nok.
Intet kunne få mig til at vende tilbage til Sydhavet.
En mand sagde engang, at bølgerne der ikke måles i fod og tommer -
- men i forskellige grader af frygt.
En mand alene i en båd -
- er mere ensom end nogen anden.
- Hvorfor skulle nogen så gøre det? - Det er et godt spørgsmål.
Fordi udelukkende at gøre det, der er gjort før -
- er at leve i skyggen af andre mænd.
Alene af denne grund er vi heldige -
- at havet er så stort -
- og at dets sirenesang lokker eventyrlystne mænd til.
Tak.
Hvis man vil hinsides horisonten, må man spørge sig: "Hvor skal jeg hen?"
Efterfulgt af: "Hvordan kommer jeg tilbage igen?"
Netop, og den her besvarer begge spørgsmål.
Med den har man breddegrader og længdegrader i sin hule hånd.
Navicator er en sømands bedste ven.
Navicator.
Udviklet og fremstillet af Electron Utilisation i Teignmouth.
Bygget af os. Hjemme i baghaven.
Hvordan fungerer den?
Ved hjælp af radiosignaler fra land ved man, hvor man er til havs.
James er et radiofyr på Land's End -
- og Simon her sender fra La Rochelle.
De peger blot med Navicator og trykker af...
... sådan der.
Og så har De Deres position.
Den har indbygget kompas og er så kompakt, at...
Den kan betjenes med én hånd.
Så kan man hejse spileren med den anden.
- Eller løfte en drink. - Der er uendelige muligheder.
Kaptajn Chichester kunne have brugt den i de brølende fyrrere.
Muligvis, men han formåede at finde vej på egen hånd.
Alle kan ikke være kaptajn Chichester.
Smart, men vi er sjældent ude på havet. Vi holder os tæt ved kysten.
Tak.
Hvad har De for en båd?
Jeg troede, at vi havde ham, drenge.
- Skal vi sælge dem alle? - Så ville mor blive glad.
Den der ser måske bedre ud.
- Sydøst. - Mod Azorerne?
- Gibraltar, og så Afrika. - Skal vi sejle?
- Jeg vil ikke. - Vi skal møde Milburns på pubben.
- Kan vi ikke sejle hjem i stedet? - Hvilken retning er det?
- Lige østpå ifølge Navicator. - Imponerende.
- Fortæl mor, hvordan den fungerer. - Med radiosignaler fra kysten.
Er den færdig?
Den seneste genistreg fra Electron Utilisation.
- Er der et marked for den? - Alle, der er faret vild.
Forbløffende.
En dag vil jeg bruge Navicator til at opdage en ø eller et nyt kontinent.
- Som i "Havets helte". - Hvor drengen faldt over bord.
Vær forsigtig, kom tilbage!
Men hele jorden er udforsket. Hjørner inspiceret, skyer gransket.
Hillary klatrede højt, Scott nåede til Sydpolen.
- Det kostede ham livet. - Men han klarede det.
I sin dagbog skrev han: "Vi må lægge dagdrømmene til side."
"Drømme er frø til handling." Husk det.
Vi vender!
Læs. En sejlads alene jorden rundt.
- Det lyder deprimerende. - Det lyder mægtigt.
Heroisk, ingen stop på vejen. Det kan ikke overgås.
- Deltagerne burde mentalundersøges. - Værsgo, jeg har meldt mig.
Virkelig? Vidste du det, Clare?
Undersøg hans hoved, eller giv det et hårdt slag!
Jeg vinder prisen for dig. 5000 pund.
Alene i ni måneder? Er du fuld eller vanvittig?
Lad os tage en drink til, så vi kan udelukke vanvid.
Som Chichester sagde: "Kun de dygtige kan sejle berusede rundt om jorden."
For tre pund, tak.
Hvordan kører forretningen, mr. Best?
De her ser ud til at sælge sig selv.
Alle vil rejse og have et sted at sove, når de når frem.
Campingvogne er en glimrende idé. Så er alle steder hjemme.
- Ja, det er de vel. - Hvor langt skal du i dag?
Jeg holder mig i nærheden. Jeg træner til en længere tur.
- Noget bestemt sted? - Jorden rundt.
Skat?
Må jeg påpege nogle ting, der kan vise sig problematiske?
For det første har du ingen båd, der kan klare sådan en rejse.
Ikke endnu, men den slags kan jo ændre sig.
Engang havde jeg ingen kone. Nu har jeg en smuk en.
For det andet har du aldrig sejlet længere end til Falmouth.
Jeg har aldrig gået til London, men jeg kunne godt, hvis jeg ville.
Hvis jeg havde tid nok. Det er det samme til havs.
Men den mand, der spadserer til London, har også kone og børn -
- som han skal give tag over hovedet og tre måltider om dagen.
Selvfølgelig.
De forpligtelser indgår i ligningen.
Hvor romantisk...
... siger denne forpligtelse.
Hvad har jeg opnået i alle disse år?
Don...
Du har opnået så meget. Du har tjent dit land.
Du har siddet i byrådet.
Du har opfundet ting. Udtænkt og konstrueret...
Jeg vil ikke blot fremstille udstyr til andres eventyr.
Men hvad sker der med Electron Utilisation, hvis du bare sejler?
Tænk på den opmærksomhed, en sådan tur ville vække.
Ville det ikke øge selskabets værdi?
Og gavne os? Større hus, mere i banken...
Vi behøver ikke noget større hus.
Materielle ting, der kunne resultere i børn, der er stolte af deres far.
Fordi han gør noget, ingen andre her ville overveje.
Jeg tror, at jeg kan vinde det, Clare.
Taler Don stadig om at bygge en båd? Clare, du må hindre ham.
Hindre ham i at drømme?
- Hvordan skal jeg gøre det? - En ting er at drømme.
Men at forsvinde i en båd en skønne dag er noget helt andet.
Jeg er overbevist om, at han vågner op af drømmen -
- inden den skønne dag oprinder.
- Det plejer han at gøre. - Ombestemmer han sig?
Det der det, jeg beundrer ved Don.
Han er i stand til at ændre holdning.
Du vil bygge en båd?
Den her båd, en trimaran.
Den bygger på Piver-designet.
Den skal forsynes med teknisk udstyr fra Electron Utilisation.
En Navicator og en halv snes andre nyskabelser -
- samt et oppusteligt flydelegeme i toppen af masten.
Hvis der opstår problemer, og hun kæntrer, aktiveres en gaspatron -
- hvorved flydelegemet pustes op. Så kommer hun på ret køl igen.
Det bliver konkurrencens hurtigste båd.
Golden Globe er tidernes kapsejlads og bliver vores reklamekampagne.
- Vores? - Jeg beder ikke om almisser.
Jeg tilbyder noget nyt.
- Hvem skal sejle den? - Det skal jeg.
Har du nogensinde gjort noget lignende?
Nej, og det er det, vi skal sælge.
Hvis jeg kan, så kan alle andre drømmere også.
Hvis jeg kommer med pengene...
- Hvad kommer du så med? - Alt andet.
- Så De er ikke nogen sejler. - En sejler er vel en, der sejler?
Hvad med Dem, mr. Hallworth? Hvordan blev De pressesekretær?
Jeg var reporter en overgang. Kriminalreporter.
Deres erfaring som pressesekretær svarer altså til min som sejler.
Sandt nok, mr. Crowhurst.
Men PR kan man lave ved skrivebordet.
Deres konkurrenter har langt større erfaring med at sidde ved roret.
Ingen har erfaring med at sejle jorden rundt alene uden stop.
Ganske enkelt fordi det ikke er blevet gjort før.
Det kan der være noget om.
Jo, men så er der eksempelvis ham franskmanden...
Moitessier.
Han har sejlet fra Tahiti til Kap Horn over Sydhavet.
To af de andre har roet over Atlanten, og en er ubådskaptajn.
Moitessier, Knox-Johnston og Tetley er dygtige, men når jeg vinder...
Vil De vinde? Bare det at komme ud på havet er vel en bedrift for Dem?
Chichester sejlede 131 sømil i døgnet. Jeg kan sejle 200.
Ved du, hvad jeg ser i dig, Donald?
En del af England, der er gået tabt.
Det mod, Churchill manede frem, da bomberne faldt: "Giv aldrig op."
Du er en historie om dristighed, der venter på at blive fortalt.
- Hvornår sætter du sejl? - Senest den 31. oktober.
Så inden da.
- Hvilken vej tager du? - Klipperruten.
Ned gennem Atlanten, rundt om Kap det Gode Håb og ind i Sydhavet.
Ikke noget sted for vores lille guldmine.
Videre gennem de brølende fyrrere -
- nordpå efter Kap Horn og tilbage til Atlanten.
Slæber mig over hestebreddegraderne og får så et skub af vestenvinden.
Sikke et eventyr!
Hidtil har vi fået masser af konserves fra Crosse og Blackwell.
Whitbread vil give bygvin.
Og BBC vil forsyne dig med kamera og båndoptager.
De vil have dokumentation til en film, de vil lave om din rejse.
- En film? - De vil have dig til at føre dagbog.
Du vender hjem som både sejler og forfatter.
Golden Globe, første optagelse.
Deres mand er væk i seks måneder, og kontakten bliver sporadisk.
Er det skræmmende?
Du må sende jævnlige opdateringer.
Jeg kan vække mediernes interesse, men vi må fodre bæstet.
Bæstet?
Jeg vil naturligvis savne ham, for jeg elsker hans selskab.
Men det er kun et halvt år, så det klarer vi.
Jeg er ikke bekymret for hans sikkerhed.
Han plejer altid at finde tusindvis af løsninger på alle problemer.
Jeg vil gøre det virkeligt for folk: Vinden, bølgerne, hvalerne, det hele.
Du bliver berømt.
Den tredje deltager i Golden Globe, Robin Knox-Johnston, sejler i dag.
Golden Globe-trofæet tildeles den første, der...
Han rejser i dag, og vi er end ikke i vandet.
Han kommer måske tilbage inden mig, men hvem kan gøre det hurtigst?
Hvornår tager vi så af sted?
Senest i august.
De må ikke få for stort et forspring.
Jeg beder ikke mr. Best om flere penge. Det kommer ikke på tale.
Alle de nye idéer gør, at vi bliver stadig mere forsinket.
- Er 1. august ikke længere muligt? - Det var det aldrig.
- Den 1. september? - Den 1. oktober er mere realistisk.
Ellers skal vi have flere folk og arbejde med dobbeltskift.
Hele projektet bygger på... Nej!
- To er stævnet ud i dag. - Ingen sejler med over 4,5 knob.
Måske 100 sømil. Så klarer de det måske på 300 dage.
- Og dig? - Nærmere 9 knob, og op til 15.
Det er trimaranens store fordel. Hele turen på 130 dage.
- Med afrejse i oktober... - Oktober?
Er det nu oktober? Hvad skete der med september?
Vi er blevet forsinket.
Men vi kan stadig nå det. Vi er tæt på.
Hvor meget skal du bruge?
Dette tillæg omhandler den nye aftale mellem De og mr. Best.
Hvis De ikke fuldfører Sunday Times' kapsejlads -
- har han ret til skødet på Deres ejendom på Higher Brimley Road.
Dette udover den tidligere aftale, som berører rettigheder og aktiver -
- i selskabet Electron Utilisation.
Forstår du, Donald...
Jeg skal bruge nogle garantier.
Jeg vil ikke smide penge ud af vinduet.
Sejler du rundt i hjernen?
Jeg har...
Jeg har talt med mr. Best.
Og vi besluttede, at...
Vi besluttede...
... at vi skulle udskyde afrejsen et par uger.
- Så det bliver ikke den 1. oktober? - Nej, lidt senere.
Er det sikkert at sejle på det tidspunkt?
Donald, vil du virkelig tage af sted?
Det er stadig planen.
Javel.
Jeg indbildte mig vist, at vi bare skulle bygge en båd.
Jeg troede ikke, at jeg skulle...
... se dig sejle væk i den.
Det er det, både gør. De sejler væk.
Men så sejler de hjem igen.
Lover du mig det?
Du skal ikke være urolig.
Aldrig.
Det er jeg glad for at høre.
29. OKTOBER 1968 TO DAGE INDEN AFREJSE
Hvad sker der?
Der har været problemer.
Ja, Don...
Vi har ikke fået fat i de rigtige gummitætninger til lugerne.
De bedste kommer fra en leverandør i Skandinavien -
- men de havde udsolgt, så vi måtte vælge det næstbedste.
Det næstbedste virker ikke optimalt.
Nej, jeg ville gerne have lidt mere tid til at rette op på det.
Mere tid er ikke nogen mulighed.
Man kan ikke forhandle med kalenderen.
Det gælder også havet.
I morgen er sidste dag.
Er De klar?
Der er ikke så meget af det vigtige, der ikke bliver færdigt.
Der er ikke de helt store problemer.
Det væsentlige er på plads.
Du må indse, at båden ikke er klar.
Don.
Du behøver ikke at gøre det.
Skål for Whitbread -
- som har været venlige nok til at komme øl på flasker til din rejse.
- Jeg håber ikke, du løber tør. - Med hensyn til alt det...
Jeg er nødt til at sige, med tungt hjerte...
... at vi har gjort, hvad vi kunne.
Der var uforudsete hændelser -
- og uventede omkostninger.
Hvis vi havde haft et par uger til, kunne vi sikkert have nået det.
Don...
Mit forslag er, at jeg rejser til foråret i stedet.
Selv om jeg så ikke kan deltage i kapsejladsen.
Båden kan stadig skabe overskrifter, og mr. Best får sine penge tilbage.
Don...
Jeg tror, at på aftenen inden afrejsen -
- ville enhver fornuftig mand ønske at trække sig.
Jeg synes, at din frygt er normal og sund.
Hvis du ikke havde haft det sådan, ville jeg for alvor være nervøs.
Du har sikkert overvejet konsekvenserne af at trække dig -
- og bryde dine sponsoraftaler samt aftalen med Stanley.
- Det ville være ubehageligt for mig. - Du mister både huset og Electron.
Det er ingen interesseret i. Hverken mig eller Stanley.
Nej, det vil jeg ikke.
Heller ikke folk i Teignmouth, der sætter deres lid til dig.
Efterlad tvivlen hos os her på land.
Tag drømmene med til søs.
Men i sidste ende er det dit valg.
Det er dig, der løber risikoen.
DEN 31. OKTOBER 1968
HELD OG LYKKE, DONALD!
Mr. Crowhurst, hvordan har De det?
- Goddag, alle sammen. - Kan De indhente Knox-Johnston?
- Mr. Crowhurst... - Tak skal I have.
Denne vej.
Jeg vil præsentere dig for borgmesteren.
Donald Crowhurst.
Held og lykke, mr. Crowhurst.
Borgmesterens kone...
Held og lykke, Donald.
Giv lyd fra dig. Du ser fantastisk ud, og robust.
- Stanley... - Jeg vil tænke på dig dagligt.
Nogen sidste ord?
Mr. Crowhurst?
I kan vel vinke, børn? Vink.
Også dig, Donald.
Hold godt fast.
Pas på fingrene.
Det ligner, at en orkan har ramt den.
Og jeg er end ikke taget af sted.
Hvad er det reb til?
Hvis jeg kludrer i det og falder overbord.
Så kan jeg trække mig op med den her line -
- så båden ikke fortsætter uden mig.
Men du falder vel ikke i?
- Må jeg komme om bord? - Det er ikke nogen god idé lige nu.
Nu er du fri.
Farvel!
- Held og lykke, far! - Farvel, alle sammen!
Herregud!
Fandens også.
Hvilken del af rejsen ser De mest frem til?
Det bliver vel hjemkomsten.
Hallo? Det er Donald Crowhurst, der ringer fra New Zealand.
Jeg søger en lille pige i England. Rachel Crowhurst.
Jeg stiller Dem igennem.
- Ring, ring... - Hallo?
Et opkald fra midt ude på havet til frøken Rachel Crowhurst.
- Må jeg fortælle hemmeligheder? - Ja, det er fint.
Men husk, at Portishead lytter med.
Jeg tror, at du vinder.
Jeg kunne sige, at det svømmer, men så ville mor blive bange.
Lad mig fortælle lidt om at fylde otte.
Du vil lære mange nye ting, blandt andet hvor meget du ikke ved.
Det sker også i min alder.
Hav en dejlig fødselsdag.
Du skal vide, at jeg er hos dig på alle mulige måder.
Tager du en søhest med hjem?
Hej, skat. Går det godt? Du savner os vel ikke for meget?
Jeg er ved at ordne småfejlene.
Ventede og uventede. Det gælder vel også dig?
Hvordan er vejret?
- Hallo? - Clare?
- Der er meget interferens. - Vi er her.
Hallo?
Clare?
Jeg må hellere lægge på og komme videre med arbejdet.
Stort kram til dig og alle de andre.
- Sig farvel. - Farvel, far! Vi elsker dig!
Hvornår hører vi fra dig igen?
- Donald? - Dette er Portishead.
- Vi har mistet signalet. - Tak, Portishead.
Det var hyggeligt.
Hallo, hallo, hallo...
Lydstyrken skal justeres lidt ned.
Hallo, hallo?
DAG 13 72 SØMIL NORD FOR MADEIRA
Her er jeg, i Nordatlanten, i midten af november -
- og laver lydoptagelser til BBC.
Jeg har været til søs i næsten 14 dage.
Jeg er på vej til et møde... med Kap Horn.
Det, de fleste forbinder med små både, er smukke dage i Solent.
Smukke piger i bikini på dækket af en stor skonnert -
- med herrer i flot sejlertøj -
- der griber roret med en pibe mellem tænderne.
Desværre...
... er jeg aldrig stødt på dem.
Alt om bord er vådt. Ikke fugtigt, vådt.
Der dannes kondens i loftet, der drypper i øret, når jeg skal sove.
Hver en åbning er et potentielt læk. Vindens støj er konstant -
- og ofte øredøvende.
Alene i en båd udsættes en mand for stort pres.
Hans svagheder afsløres -
- i en grad, som få andre beskæftigelser formår.
Jeg har aldrig før været så uforberedt til søs.
Jeg har stadig problemer. Men nu venter der -
- en ret lang periode med passatvinde.
Så vil jeg forsøge at gøre båden klar...
... til hendes store prøvelser i Sydhavet.
Åh nej!
Ikke det!
"Tavshed...
... grundet oversvømmet motorrum. Stop."
"Skilt magnet ad. Udskiftet spoler."
"Skilt generator ad og tørret den."
"Ordnet børster. Stop."
- "Fortsætter mod Madeira." - Madeira er Portugal.
- Jeg ved godt, hvor Madeira ligger. - Godt...
Ærlig talt, han har en sender og en telefon -
- og alt, hvad vi får, er det her. Hvor er stormene og søuhyrerne?
- Måske skriver han mere i logbogen. - Hvad er magnet...?
Det er generatoren, tror jeg. Skal vi gå ud med noget?
- At han er på vej mod Madeira. - Mener du det?
Han har været på vej mod Madeira i tre uger nu.
Har han ikke?
De andre er på vej rundt om Afrika.
Pokkers! Du er ikke på ferie, Donald.
Ikke nordpå! Hvad sker der med dig?
Hvad fanden er det?
Pontonen giver bekymringer.
Og jeg kan stadig ikke få luft ind i kahytten -
- uden samtidig at få en masse vand ind.
Jeg er bange for at blive kvalt i søvne.
For ikke at tale om...
... elektronikken.
Det er svært, når man hele tiden må øse for at holde sig flydende.
Jeg har mistanke om, at styrbords ponton er revnet.
Du lyder modløs, Don.
- Meget nedtrykt. - Det skulle have været løst på land.
Hvis hensigten er at sælge trimaranen som havets campingvogn -
- så går det ikke særlig godt.
- Skifter. - Er det så slut?
Er du klar til at trække dig?
Vi står vist ved den korsvej.
Hver dag er en korsvej herude.
Skifter.
Skal jeg informere din familie og Rodney om din beslutning?
At du vender om?
Don?
Jeg ringer faktisk for at sige...
... at jeg fortsætter.
Vil du meddele min kone, at alt er i orden?
Skifter og slut.
- Må vi komme med? - Så bliver jeg diskvalificeret.
Jeg er nødt til at være alene.
- Hvad nu, hvis det bliver uvejr? - Så vil jeg være i uvejret.
Bliver du så ikke bange?
Hver gang jeg bliver bange...
... vil jeg tænke på næste gang, vi kan ses.
Når I bliver bange, skal I tænke på det samme.
De, der tænker på det samme, er altid forbundet.
Uanset hvor langt de er fra hinanden.
Herregud, ikke flydelegemet.
Flydelegemet er nu ødelagt.
Så hvis jeg kæntrer...
... er det slut.
Båden har så mange brister, at min chance for overlevelse i Sydhavet -
- næppe er større end fifty-fifty.
Skal jeg give far gaven nu?
Her har du noget, der kan minde dig om os.
Du milde, det er...
- En brødrister. - Ja, selvfølgelig.
Den er flot.
Vi tænkte, at når du sætter dig for at spise morgenmad, langt herfra...
... så bliver det, som om vi er der hos dig.
Kan du lide den?
Den er fra os alle sammen.
Det er en god grund til at holde generatoren i gang.
Tak skal I have.
Far kan lide sin brødrister.
MZUW, Teignmouth Electron.
Dette er Portishead Radio. Vi får desværre intet svar.
Skal jeg lægge en besked til Deres kone? Skifter.
Sig til hende...
... at jeg har det fint.
Slut.
Hvis jeg vender hjem, er jeg ruineret.
Jeg mister firmaet.
Huset.
Og det vil jeg ikke risikere.
Jeg kan ikke fortsætte...
... og jeg kan ikke vende om.
Jeg er her.
Hvad, hvis jeg siger, at jeg er...
... her?
Ville de tro mig?
Sikke et skrækkeligt valg.
Se lige det her.
"Farede sydpå."
"172 sømil."
Crowhurst farer sydpå og lægger vanskelighederne bag sig.
- Han har fundet ud af det. - Lørdag...
172 sømil.
Søndag: 109.
Mandag: 145.
Selv marsvinene -
- måber over hans hurtighed.
243 sømil. Det er ny rekord! Hurtigere end Chichester!
Efter at have passeret ækvator og sejlet ind i foråret -
- er han i det sydlige Atlanterhav, hvor han sejler 170 sømil i døgnet.
Teignmouth Electrons hurtighed er ganske enkelt elektrisk.
- Elektrisk og Electron sammen? - Hold op. "Ganske enkelt elektrisk."
Hans distancer slår alle de øvriges.
Selv den store sir Francis Chichester.
- Sir? - Send det.
Har De set det seneste om Donald Crowhurst?
Den sidste deltager i Globe-kapsejladsen. Fra Teignmouth.
Vi har fået det her fra hans pressesekretær. Ret interessant.
Hurtigere end Chichester? Ikke dårligt.
Giv mig 500 ord om denne Crowhurst til i morgen.
Hvad skal der til for at sejle alene?
Jeg tror, at man skal være ret psykisk stabil.
Og man skal konstant være bevidst om de risici, man tager.
Og om nødvendigt være klar til at improvisere.
DAG 54 JULEAFTEN 1968
- Hvem er det? - Portishead Station.
Donald Crowhurst vil tale med mrs. Crowhurst.
- Glædelig jul, far! - Du lyder meget ældre, James.
Du er blevet voksen på to måneder.
Skifter.
Glædelig jul.
Det er trist, at du ikke har dine gaver med.
Vi glemte dem midt i hastværket.
Stanley fandt dem på kajen.
- Må jeg åbne dem? - Ja.
Nogle gange har jeg en indre samtale med dig.
Jeg er tæt på at tale højt, selv om du ikke er der.
Vi er henrykte...
... over, at det går så godt for dig.
Meget imponerede. Aviserne skriver om dig.
- Nå? Det må vi tale om senere. - Nærmer du dig Kap det Gode Håb?
Er Portishead med på linjen? Skifter.
Ja, dette er Portishead. Kan jeg hjælpe?
Jeg syntes bare, at signalet blev svagt.
Ja, kappet venter forude.
Han nærmer sig kappet.
Fougeron har opgivet. Der er kun fire tilbage, og du er den hurtigste.
Vi vidste, at Moitessier og Knox-Johnston var de farligste.
Alle lærerne og drengene i skolen...
De ved, hvor du er, og hvad der sker.
Det passer, Don.
Aviserne skriver om dig.
Folk kommer hen og snakker. De stopper mig på gaden.
Hallo?
Han forsvandt vist.
DAG 84 200 SØMIL NORD FOR BRASILIEN
Høj sø og hårdt vejr har sat en stopper for fire af deltagerne -
- i Sunday Times' kapsejlads.
Blot fire sejlere kæmper nu om Golden Globe.
Ustoppelige og modige Knox-Johnston fører og er på vej mod New Zealand.
Den frygtløse franskmand, Moitessier, gør et tappert forsøg på at overhale.
Min mand ville finde dette absurd.
Han ville foretrække billeder af vinden, ikke af hustruerne.
Vinden sælger desværre ikke aviser. Den blæser dem blot omkring.
- Vi er klar, mrs. Moitessier. - Okay.
Held og lykke.
Nigel Tetley rundede kappet i sidste uge og jagter de forreste.
Ugens mand er Donald Crowhurst, amatørsejleren fra Teignmouth -
- der sejler med svimlende fart i sin selvbyggede trimaran -
- ifølge hans pressesekretær, Rodney Hallworth.
Folk måber over hans bedrifter. Han har rundet kappet -
- og kæmper nu i de brølende fyrrere på vej mod Australien.
Jeg tror, at han snart vil overhale Nigel Tetley og bliver den hurtigste.
Rodney, du siger, at jeg er kommet forbi kappet og er i Sydhavet.
Han siger, at jeg er i Sydhavet.
Herregud...
Jeg må slukke for senderen.
Jeg kan ikke blive ved med at ringe hjem.
Radiotavshed.
Jeg må ligge i skjul. I et stykke tid.
Der står bare: "Radio slukket."
"Transmissioner umulige, især fra 80 øst til 140 vest."
Ja, og hvad betyder det?
Fra Det Indiske Ocean til efter New Zealand.
Vi hører måske intet, før han når Atlanterhavet igen.
Det tager jo flere måneder. Det er nu, vi har mest brug for ham.
Knox-Johnston slukkede også radioen, da han sejlede rundt om kappet.
- Moitessier har slet ingen radio. - Jeg ved det godt.
Men det er vores fyr, og han må bruge den.
Sæt dig ned, og lyt, så du kan lære noget.
Trimaranen Teignmouth Electron, sejlet af Donald Crowhurst -
- er i problemer i Det Indiske Ocean. En stor bølge... Nej, enorm bølge -
- er slået mod agterstævnen og har beskadiget radioen og overbygningen.
- Det sagde han ikke. - Luk.
Eftersom generatoren nu er ude af drift -
- har mr. Crowhurst ingen kontakt med pårørende under denne farlige etape.
- Jeg forstår ikke. - Nej, for så havde du haft mit job.
Hans seneste besked lød... Her er den.
"Gigtramt efter nytårsfest med sherry."
"Er nu på lige fod...
... med havfruer."
Skal vi trykke det? Vil havfruer gøre sponsorerne glade? Send det.
Han haler ind på Tetley. Det kan blive tæt. 500 ord til?
Ja, vi vil åbenbart ikke høre fra ham i et stykke tid.
Måske kan du skrive noget om konen. Jeg sætter mr. Hallworth på sagen.
Hvordan mødtes I?
Han kom hen til mig til en fest.
Han spåede, at jeg ville gifte mig med en håbløs mand, men blive elsket.
Dagen efter inviterede han mig ud. Og det samme dagen efter.
Han sagde, at han aldrig ville forlade mig, og han har holdt ord.
Indtil nu.
Med god grund.
Man kan ikke sejle jorden rundt i stuen, og det ved Clare godt.
Hun kunne ikke være en bedre støtte.
Er du urolig, når han er i Sydhavet?
Hustruer og mødre har været urolige, så længe mænd har sejlet, så ja.
Jeg bekymrer mig dag og nat.
Mor, det er hundekoldt.
Gnub hænderne sammen.
Hvad tænker børnene om, at han befinder sig i fare?
Det vil jeg helst aldrig gøre igen.
Clare... Folk kan ikke få Donald lige nu.
Så vi andre må udfylde tomrummet.
Er det, hvad vi er? Tomrum?
Din mand sejler, og jeg sørger for, at alle hører om det.
Jeg kan ikke hjælpe ham, mens han er derude.
Men jeg vil gøre alles liv så lette som muligt, når han kommer hjem.
I dag bidrog du til at gøre ham kendt.
Jeg er ligeglad med, om han er kendt, bare han er i sikkerhed.
Fandens!
Jeg vidste det!
Du har ikke noget valg.
Jeg har ikke noget valg.
DAG 125 UD FOR ARGENTINAS KYST
Jeg vil ikke af sted.
Så lad være. Bliv hos os.
Men jeg vil ikke have, du fortryder det senere, og det gør du vidst.
Jeg er ikke bange for, at du skuffer Rodney eller Stanley.
Ikke engang mig.
Men dig.
Ingen andre betyder noget for mig.
Godmorgen. Buenos días.
Sergent Santiago Franchessi fra den argentinske kystvagt.
Er Teignmouth Electron Deres båd?
Har I ikke hørt om kapsejladsen?
Jeg startede fra byen Teignmouth her.
Så tog jeg klipperruten rundt om Afrika.
Planen var at sejle jorden rundt uden stop. Derfor har jeg intet pas.
Hvordan ved vi, at De taler sandt?
Jeg har også et filmkamera.
Jeg kan fremkalde filmene og vise jer billederne.
Afrika, de brølende fyrrere, New Zealand.
Vent her et øjeblik.
Undskyld.
De har sikkert fortalt jer alt.
Må jeg ringe til min kone?
Kom.
- Hvor skal vi hen? - Til Deres båd.
Jeg må tjekke, at De ikke er smugler.
Vi finder det, De skal bruge til båden.
Han har givet op! Han var der næsten, men er ude!
- Hvem snakker du om? - Franskmanden! Han er smidt ud!
Far har kun Tetley og Knox-Johnston tilbage at slå!
Moitessier er ude! Simon og Rachel!
"Jeg fortsætter nonstop tilbage til Stillehavsøerne."
"Jeg trives på havet og vil redde min sjæl."
Hvad er det, saltvandet gør ved de her mænds hjerner?
Tetley må vinde. For meget ståhej...
Ingen kigger i taberens logbog.
Jeg må komme sidst.
For mange spørgsmål. Det er den eneste vej tilbage.
Men hvor er tilbage?
Robin Knox-Johnston, en imponerede rejse på 312 dage -
- uden at sætte fod på land.
Han er 86 dage fra Chichesters rekord -
- men vinder prisen som den første, der sejler jorden rundt uden stop.
Han kunne ikke sejle 200 sømil i døgnet ligesom Crowhurst.
Nigel Tetley og Donald Crowhurst er stadig til havs.
De kom ikke først, men kan stadig vinde titlen som hurtigste båd.
Og ingen er hurtigere end Donald.
Se ham smile! Han er glad for at være hjemme.
For Robin Knox-Johnston!
Gud velsigne ham.
Hvornår fik familien sin seneste indkomst?
Han har været væk i næsten et halvt år, men -
- han tjente ikke ret meget, inden han tog af sted.
Er han syg?
- Nej, slet ikke. - Så han ventes tilbage?
Ja, absolut.
Ved De hvornår?
Jeg har taget nogle...
... kontoudtog med.
Jeg tror, at har vi ret til -
- tilskud til tøj og fri skolemad.
Vi har tre hjemmeboende børn.
Det ændrer sig, når min mand kommer hjem.
Ved De, hvor Deres mand er?
MZUW, MZUW. Teignmouth Electron. Skifter.
Q-T-H, por favor. Q-P-R? Skifter.
Hvem er det? Skifter.
General Pacheco, Radio Buenos Aires.
Oplys Deres position.
Retning Digger Ramirez. Gentager: retning Digger Ramirez.
Vi har hørt fra Portishead. Han er i live!
Hvad?
Ja, han har rundet Kap Horn.
- Mener du det? - Han er ved Diego Ramirez-øerne.
Gud!
Hvor er han så nu?
- Jeg vidste det. Tag den, Tetley! - Kan han ringe til os?
Ja...
Ja, selvfølgelig. Jeg forstår.
Tusind tak, Portishead. Det er vist det bedste telefonopkald, jeg...
... har modtaget i hele mit liv. Tak, farvel.
Far ligger ud for den argentinske kyst, på vej nordpå.
Med lidt held er han hjemme i juni!
Kom her!
Hvor ligger øerne?
- Han er hurtigst rundt om Kap Horn. - Utroligt.
Mr. Hallworth må være lykkelig.
Det kan blive den hurtigste jordomsejling nogensinde.
Og han er bare en fritidssejler. Sikke en historie.
Den undertippedes triumf. Gamle Chichester må undre sig.
Giv mig 1000 ord om Crowhurst.
"Retning Digger Ramirez" bliver nok tre af dem.
DAG 214, HESTEBREDDEGRADERNE 320 SØMIL SYDØST FOR BERMUDA
"Kun to uger efter Tetley."
"Målfoto bliver en god nyhed."
"Fyld sejlene."
Jeg tror, du vinder.
Nej.
Det kan jeg ikke. Der bliver for mange spørgsmål.
Tetley må vinde.
Jeg må komme sidst i mål.
Held og lykke, Nigel Tetley.
Er der heste på hestebreddegraderne?
Nej, skat.
Da spanierne for længe siden sejlede til Vestindien -
- havde de heste med til den nye verden og løb tør for ferskvand.
Dermed blev de stillet over for et svært valg:
Mænd eller heste?
- Tager du en hest med? - Nej, men masser af ferskvand.
Han har ude, Tetley er ude.
Er han?
- Hvordan gik det til? - Hør her:
Han hørte, at Donald halede ind, så han satsede for hårdt og kæntrede!
- Ved Donald det? - Ja, selvfølgelig!
Det samme gør BBC og Times, og hvis jeg har noget at skulle have sagt -
- gør hele England det også snart.
Han er den eneste tilbage.
Ikke for at fejre mr. Tetleys uheld -
- men nu, da vi ved, at han er i god behold, kan vi reflektere lidt...
Du godeste!
En helts familie behøver ikke at leve af bistand.
Præcis. Så skål for Donald Crowhurst.
Snart verdens hurtigste verdensomsejler.
- Skål for Donald. - For Donald!
Buenos Aires, jeg vil gerne ringe direkte -
- til Storbritannien. Teignmouth.
Higher Brimley Road. Clare Crowhurst.
- Fra hendes mand. Skifter. - Vi prøver via New York.
Nej, ikke via New York. Jeg vil kunne tale privat. Skifter.
- Vi kan ikke nå Portishead. - Nej, ikke via Portishead.
Teignmouth direkte. Da jeg spurgte i går...
Jeg er ikke sikker på, at vi forstår.
En direkte forbindelse, tak. Det var det, jeg bad om.
Der er ingen forbindelse fra Buenos Aires. Vi prøver igen via New York.
Tak. Slut.
Hvad gør jeg nu?
Tetley skulle komme hjem!
Nu er jeg alene herude!
Jeg må tale med dig!
Forsiden af Sunday Times!
"Inden Donald Crowhurst forlod byen, var han blot en søndagssejler."
"Mange troede, at hans mærkelige båd ville synke inden Land's End."
George!
Der står han. Stor i kæften.
"I dag træder han ind i de berømtes rækker."
"Og bag den korte udtalelse -
- ligger en historie, der er næsten lige så lang som de 29.000 sømil."
"En historie om mod, selvdisciplin og en urokkelig tro på egne evner."
The Sunday Times!
Ikke nogen lokalsprøjte!
Ingen lokalsprøjte. Den er fra London.
Løft glassene. Og ved I hvad?
Ian giver.
"Din sejr lokker 100.000 til Teignmouth."
"BBC og pressen venter med Clare og børnene."
Nej!
I må holde jer væk fra mig!
Dette er MZUW. Teignmouth Electron. Kan I høre mig? Skifter.
MZUW. Teignmouth Electron.
Kan I høre mig? Skifter.
Dette er Halifax station. Venligst identificer Dem. Skifter.
Jeg prøver at få fat i min kone, Clare Crowhurst, i Teignmouth.
Dette er Halifax station. Venligst identificer Dem.
Vær forsigtig, Donald!
Donald?
Hvem er du?
Du er et kosmisk væsen.
Hvad er din synd?
Hvem er du?
- Jeg er et kosmisk væsen. - Et kosmisk væsen.
Et kosmisk væsen.
Crosse og Blackwell vil have billeder, når det passer Donald.
- BBC og ITV sender helikoptere. - Hvorfor har han ikke skrevet?
Jeg har booket Carlton til pressekonferencen.
Jeg gætter på den 3. juli. Inden amerikanernes astronauter.
Det kræver blot endnu et par døgn med 200 sømil.
Kan han ikke bruge fem minutter på en melding om, hvornår han kommer?
Måske har han problemer med radioen.
Se der! "Velkommen hjem, Donald!"
Det er alle tiders!
I sin levetid spiller enhver mand kosmisk skak med djævelen.
Det er svært at vide, hvem der vinder -
- for Gud spiller efter sine regler.
Og djævelen spiller efter de stik modsatte regler.
Men én ting er sikkert.
Den eneste virkelige synd...
... er hemmeligholdelse.
Vent på mig!
- Kan du se ham? - Vent!
Jeg kan se noget!
Det er...
En sky!
Lad mig kigge.
Jeg tror, at han kommer den 21., når amerikanerne lander på månen.
- Jeg vil have ham hjem i morgen. - Det vil jeg også, skat.
Kig engang. Måske kan du se noget.
- Der er noget derovre. - Hvad er det?
Jeg ved det ikke. Det ligner ikke trimaranen.
Clare...
Jeg troede, at jeg kunne spille spillet bedre. Jeg forsøgte.
Men i sidste ende måtte jeg indrømme, at naturen...
... påtvinger kosmiske væsener den eneste synd, de kan udføre.
Hemmeligholdelse.
Jeg er den eneste mand på jorden, der forstår, hvad det betyder.
Skifter.
Kom hjem.
Det kan jeg ikke.
Der er ingen vej tilbage.
Jeg kan ikke skrive om steder, jeg aldrig har været.
Nu er jeg noget andet.
Klokken er 10.28...
... og ni sekunder.
Den eneste skønhed...
... er sandheden.
Jeg er den, jeg er.
Jeg forstår min synd.
Jeg er frygtelig ked af det.
Jeg håber, at du kan tilgive mig.
Det er fuldbragt.
Det er nåden.
DEN DOMINIKANSKE REPUBLIK JULI 1969
Den er nøjagtig, som vi fandt den.
Der er logbøgerne.
Han lod dem ligge fremme, fuldt synlige.
Han kunne have smidt dem over bord.
Men det gjorde han ikke. Vel?
Han rundede ikke noget kap og krydsede ikke datolinjen.
Han har vist fundet på det hele.
Han ser ud til at have givet op, da Tetley stoppede.
Holder op med at sejle.
Lad mig fortælle dig, hvad jeg tror.
Han havde ikke til hensigt at vinde. Han ville aldrig stilles til ansvar.
Hvem læser taberens logbøger?
Tænk over det.
"Det er fuldbragt."
"Nåden."
Hvilken nåde?
Har Clare set det?
Hendes mand ville være berømt.
Nu er han på vej til at blive det.
Jeg kan se, at I er kommet for at inspicere skaderne.
Tage et billede. Skrive en historie.
Måske vil I have et citat fra den sørgende enke?
- Ja tak. - Så skriv det her...
Jeg ved ikke, om min mand gled og faldt i.
Eller om han sprang i, som I nu påstår.
Men jeg kan forsikre jer om, at hvis han hoppede, så blev han skubbet.
Og I havde alle en hånd på hans ryg!
Hver en fotograf, hver en sponsor, hver en reporter -
- hver en sørgelig lille mand, der står ved aviskiosken -
- for at godte sig over andres ulykke.
Og da han først lå i vandet -
- holdt I ham nede med jeres fordømmelse.
I sidste uge solgte I håb, nu sælger I skyld.
I næste uge sælger I noget andet.
Men i morgen, og alle andre dage -
- vil mine børn stadig have brug for deres far.
Og jeg har brug for min mand.
Det er nok ikke nogen særlig god historie -
- men det er sandheden jo nok sjældent.
Mange tak.
Mit oprigtige ønske er, at du aldrig vil læse dette.
Hvis du gør, betyder det, at jeg i min selviskhed har givet dig -
- en ubærlig byrde.
Men intet kan røre -
- eller plette vores tidligere lykke.
Hverken tidens gang, kortvarig fremtidig smerte eller noget andet.
Hvor længe skal vi vente?
Du behøver ikke at bestemme, hvornår du vil holde op med at vente.
Det gør hjertet for dig.
Alt i livet har en ende. Det er det eneste, der er sikkert.
Må du finde glæde i livet og i børnene.
Må de vokse op og gøre dig stolt.
Blive et vidnesbyrd om vores kærlighed -
- og give dig den kærlighed, jeg ikke længere kan give dig.
- Hvad gør vi nu? - Hver dag...
... skal I tage imod far med åbne arme.
Selv de dele, I ikke forstår.
For sådan gør man, når en elsket er væk.
Selv hvis de aldrig kommer tilbage igen.
Donald Crowhursts lig blev aldrig fundet.
Han var alene på havet i syv måneder og to dage.
Han sejlede over 13.000 sømil.
Robin Knox-Johnston var den eneste sejler, der nåede i mål.
Han skænkede præmiepengene til Clare Crowhurst.
Tekster: Lasse Petersen www.sdimedia.com